JY LEES NOU Voorblad-finalis Emari: ‘Nuut maak my nie bang’
Emari Gieselbach (35) is ’n kunsonderwyseres van Centurion. Dié ma van twee dogtertjies het dadelik ons aandag getrek met haar kort hare en innemende oë.
FOTO: Perdeblom fotografie
Getroud, 2 dogters Beste eienskappe “Nuut maak my nie bang; ek neem vioollesse!” Bewonder Model Marciel Hopkins vir haar liggaampositiewe uitkyk Top-fliek Moana Bungee/lees “Bungee gee my ’n hol kol op my maag; eerder lees of kuns” Parfuum Montblanc Lady Emblem Elixir
Koesterdinge? Ek het ’n hanger met twee dogtertjies aan. Ek haal dit nooit af nie; dis simbolies van my twee prinsessies.
Waarom kort hare? Ek sny elke paar jaar my hare. My kort hare kry meer komplimente!
Moeilikste ding wat jy nog moes doen? Om my pa te begrawe. Daar is soveel wat ek nog wou sê.
Lesse geleer? Jy hoef nie altyd reg te wees of die laaste sê te hê nie.
INOAR ’n Nuwe salon-kleurtint is gebruik om haar blonde skakering te verbeter en die geelheid te verwyder. Daarna is haar hare met die Daymoist-masker behandel vir ekstra vog.
KALAHARI ’n Getinte vogroom Phyto DD Cream Ivory is vir besige ma’s wat natuurlik wil lyk.